cyanic-selkie/wikianc huggingface dataset:
Ելաբուգա
Պատմություն
Բնակավայրը հիմնադրվել է 10-րդ դարում, երբ վոլգյան բուլղարների Իբրահիմ խաննն այստեղ կառուցել է «Ալամիր սուլթան» անվանումն ստացած սահմանային բերդը (985 թվական)։ Ընդ որում՝ ավանդազրույցի համաձայն՝ այդ բերդը կառուցվել է Ալամիր սուլթանի՝ այսինքն՝ Ալեքսանդր Մակեդոնացու ենթադրյալ, առասպելական գերեզմանի մոտ։ Սկզբնապես Ալաբուղա անվանումը տրված է եղել բերդի աշտարակին, հետագայում այն տարածվել է բնակավայրի վրա։ Բերդը դարեր անց լքվել է, նրա փլատակներն այսօր հայտնի են Şaytan qalası (Դևի, սատանայի բերդ) անվանումով։ 16-րդ դարի երկրորդ կեսին այստեղ ռուսական գյուղակ է հիմնվել, ժամանակի ընթացքում կառուցվել է եկեղեցի, որին, ավանդազրույցի համաձայն, Իվան Ահեղ ցարը նվիրել է երեք սրբերի՝ Բարսեղ Մեծին, Գրիգոր Աստվածաբանին և Հովհան Ոսկեբերանին պատկերող սրբապատկեր։ Այդ ժամանակներից էլ գյուղակը գյուղի է վերածվել, ստացել Трёхсвятское (սրբերի եռյակ) անվանումը, որը գործածվել է թաթարական Ալաբուղայի աղավաղված ձևին՝ Ելաբուգային զուգահեռ։
Տնտեսություն
Քաղաքի տնտեսության մեջ ծանրակշիռ մասնաբաժին ունի նավթավերամշակման արդյունաբերությունը։ 1990-ական թվականներին շահագործման է հանձնվել Ford Motor Company ընկերության ավտոհավաքման գործարանը։ 2008 թվականին Sollers JSC ընկերությունը կառուցել է մի նոր գործարան՝ Fiat Ducato ավտոմեքենաների արտադրության համար։ Քաղաքում գործում են նաև կենցաղային տեխնիկա (ջեռուցիչներ, մսաղացներ և այլն) արտադրող, ինչպես նաև թեթև արդյունաբերության ձեռնարկություններ։
Անվանի անձինք
Ելաբուգայում է ծնվել ռուս նշանավոր բնանկարիչ Իվան Շիշկինը։ Այս քաղաքը ծննդավայրն է նաև Նադեժդա Դուրովայի, ով տղամարդու կերպ առած՝ որպես հեծելազորային արիաբար մասնակցել է Նապոլեոն Բոնապարտի զորքի դեմ մղված մարտերին, արժանացել մարտական բազմաթիվ պարգևների։ 1866 թվականին հենց Ելաբուգայում էլ մահացել ու թաղվել է։ Այս քաղաքում 1941 թվականին ինքնասպան է եղել ռուս նշանավոր բանաստեղծուհի Մարինա Ցվետաևան (թաղվել է քաղաքային գերեզմանատանը)։ Գերմանացիների դեմ Խորհրդային Միության մղած Հայրենական մեծ պատերազմի տարիներին (1941-ից 1944 թվականներին) Ելաբուգայում է գտնվել ու գործել Լենինգրադից տարհանված պետհամալսարանի մասնաճյուղը՝ ակադեմիկոս Վիկտոր Համբարձումյանի ղեկավարությամբ։ Դասախոսների շարքում էին հետագայում ակադեմիկոսի կոչում ստացած գիտնականներ վ. Ի. Սմիռնովը, Վ. Ա. Ֆոկը, Վ. Վ. Սոբոլևը...
Արտաքին հղումներ
Կատեգորիա:Ռուսաստանի աշխարհագրություն Կատեգորիա:Թաթարստան
Շևանդինո
Շևանդինո (Шевандино), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 21 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Նովոդուգինսկի շրջանի բնակավայրեր
Փետրվարի 1
Փետրվարի 1, տարվա 32-րդ օրն է։
Պիլիպենկի (գյուղ, Զենկովի շրջան)
Պիլիպենկի (Пилипенки), գյուղ Ուկրաինայի Պոլտավայի մարզի Զենկովի շրջանում։
Արտաքին հղումներ
Կատեգորիա:Ուկրաինայի Պոլտավայի մարզի Զենկովի շրջանի բնակավայրեր Կատեգորիա:Ուկրաինայի գյուղեր
Նորվեգիայի ազգային պարկեր
Նորվեգիայի ազգային պարկերի համակարգն ամենազարգացածն է Եվրոպայում և ընդգրկում է 32 պարկ մայրցամաքային Նորվեգիայից և ևս 7 պարկ Շպիցբերգենից ։ Ազգային պարկը Նորվեգիայի պահպանվող տարածքների տեսակներից ընդամենը մեկն է։ Ազգային պարկերի պահպանության ռեժիմն ավելի մեղմ է, քան բնական արգելոցների, սակայն ավելի խիստ, քան լանդշաֆտային արգելոցների պահպանությունը (Landskapsvernområde)։
Արտաքին հղումներ
Կատեգորիա:Նորվեգիայի ազգային պարկեր
Անգլիական վարդեր․ սեր և ընկերություն
Անգլիական վարդեր․ սեր և ընկերություն (The English Roses — Too Good to be True), Անգլիական վարդեր մանկական գրքի հատված, որ գրել է Մադոննան ։
2005 թվականի հունիսինհայտնի դարձավ, որ Մադոննան սկսել է աշխատել «Անգլիական վարդեր»-ի հատորի վրա, քանի որ կարդացողները շարունակություն էին պահանջում ։ Անգլալեզու տարբերակը լույս է տեսել 2006 թվականի հունվարի 10-ին։ Գիրքը նախատեսված է 6 տարեկանն անց երեխաների համար։ Նշվում է, որ հերոսները և հենց պատմությունը բավականին լուրջ են և դրանց մոտիվները կարող են պահանջել մեծահասակների բացատրությունը։
Դիպաշար
Նախոր գրքի հինգ հերոսներ ունեն անգլական վարդեր մականունը՝ ընկերուհիներ Նիլկոլը, Էմիը, Շառլոտը, Գրեյսը և Բինան։ Նրանց ընկերությունը թվում է անքանելի։ Նրանք ամեն ինչ անում են միասին՝ պարում են, դասերն են պատրաստում, չմուշկներ են քշում, ուրախանում են պիկնիկների ժամանակ, երեկույթներ են կազմակերպում։ Ամեն ինչ փոխվում է դասարանում նոր աշակերտի ավելացումով. դա իսպանացի տղա Դոմինիկ դե լա Գվարդիան էր։ Պայքար է սկսվում գեղեցիկ արտասահմանցու ուշադրության համար։ Սակայն ամենամյա աշնանային երեկույթի ժամանակ ընկերությունը փրկում է ուսուցչուհի Ֆլաֆերնատերը։
Նկարազարդում
Այս հատորը հանդիսանում է անգլական վարդեր շարքի 14 գրքերից միակ գիրքը, որ չի ձևավորել Ջեֆրի Ֆուլվիմարին՝ Էնդի Ուորհոլի աշակերտը։ Նկարազարդումը իրականացրել է Սթեյսի Փեթերսոնը ։
Գիրքը լույս է տեսել 2006 թվականի հոկտեմբերին և թարգմանվել է եվրոպական լեզուների մեծամասնությամբ՝ ստանալով միջին գնահատականներ ընթերցասերների Goodreads պրոտալում ։
Սերիա
2007 թվականին անգլիական վարդեր սերիան շարունակվեց մեկ այլ ձևաչափով։ Հաջորդ 3 տարիների ընթացքում լույս տեսան ևս 12 գրքեր դպրոցականների համար։
Ծանոթագրություններ
Կատեգորիա:Անգլերեն գրքեր Կատեգորիա:Մանկական գրականություն
Սումուքլը
Սումուքլը, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։
Հավանաբար մոտակայքում գտնվում էր Սումուքլը գյուղատեղին։
Բնակչություն
1886 թվականին գյուղն ունեցել է 114, 1907 թվականին՝ 95, իսկ 1908-ին՝ 420 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Ֆիզիկական աշխարհագրությունը Հայաստանում
Հայաստանի տարածքում ֆիզիկաաշխարհագրական հետազոտություններ սկսել են կատարել արևմտաեվրոպական և ռուս ճանապարհորդները դեռևս 18-րդ դարում:
Երկրաչափական ոճ (արվեստ)
Երկրաչափական ոճ, հին հունական արվեստի զարգացման վաղ փուլերից մեկը (մ․թ․ա. 9-8-րդ դարեր)։ Երկրաչափական ոճի արվեստում մեծ վարպետության օրինակներ կան սափորանկարչության մեջ։ Այդ ոճի սափորների զարդը պարզ է ու կառուցիկ, կազմված ոլորանախշի, խաչերի, շրջանագծերի գոտիներից։ Զարգացման ավելի բարձր շրջանում (դիպիլոնյան սափոր, մ․ թ․ ա․ 8-րդ դար) կիրառվել են նաև մարդու երկրաչափականացված պարզունակ պատկերներ։ Նման բնույթի են ոսկերչական զարդարանքների արձանիկներն ու հարթաքանդակները։
Ֆիզիկական աշխարհագրությունը Հայաստանում
Արևելյան Հայաստան
Արևելյան Հայաստանը Ռուսաստանին միանալուց հետո գեոդեզիական հետազոտությունների և քարտեզագրության համար ստեղծվել է եռանկյունաչափական ցանց։ Ստեղծվել են օդերևութաբանական կայաններ։ 1840-ին Երևանի գիմնազիայի բակում Խաչատուր Աբովյանն ստեղծել է Հայաստանում առաջին օդերևութաբանական կայանը և դրա տվյալների հիման վրա գրել «Օդի բարեխառնությունը Երևանում» հոդվածը։ Ռուսական ԳԱ և բանակի ռազմատեղագրական վարչության արշավախմբերն ուսումնասիրել են Արևելյան Հայաստանի տարածքի ռելիեֆը և երկրաբանությունը, կազմել և հրատարակել առաջին քարտեզները (Ֆրիդրիխ Պարրոտ, Հ. Աբիխ, Ի. Խոձկո)։ Արևելյան Հայաստանի ֆիզիկաաշխարհագրական բնութագրերը սահմանվել են ռուսական միապետության աշխարհագրությանը նվիրված ճյուղային և համալիր նկարագրություններում։
Երկրաչափական ոճ (արվեստ)
Կատեգորիա:Հին Հունաստանի արվեստ
Ֆիզիկական աշխարհագրությունը Հայաստանում
Խորհրդային շրջանի հետազոտական աշխատանքներ
Խորհրդային իշխանության առաջին տարիներին հանրապետությունում ծավալվել են երկրաձևաբանական (գեոմորֆոլոգիական) հետազոտություններ՝ կապված հանքային հարստությունների յուրացման, հողաշինարարական, ջրաշինարարական, քաղաքաշինարարական, ճանապարհաշինարարական աշխատանքների հետ։ Հանրապետության հողակլիմայական պաշարների ռացիոնալ օգտագործման համար կատարվել են կլիմայական հետազոտություններ, ընդարձակվել է օդերևութաբանական կայանների ցանցը, լույս են տեսել առաջին կլիմայական տեղեկատուները։ Ջրատեխնիկական և ջրաէներգետիկական շինարարության ծավալման նպատակով ընդլայնվել են ջրագիտական հետազոտությունները։ Օրակարգ է ներառվել Սևանա լճի ջրի պաշարների ջրաէներգետիկական օգտագործման խնդիրը։ Հանրապետության ֆիզիկաաշխարհագրական հետազոտությունների ծավալման գործում զգալի դեր են կատարել ԽՍՀՄ ԳԱ այսրկովկասյան արշավախումբը՝ Ֆ. Լևինսոն-Լեսինգի և Սևանի ջրաօդերևութաբանական կայանը՝ Վ. Դավիդովի գլխավորությամբ։ Կենսաաշխարհագրական հետազոտություններում զգալի դեր են ունեցել Ն. Վավիլովի ուսումնասիրությունները։ Ֆիզիկաաշխարհագրական բնութագրություններն ընդգրկվել են Լ. Բերգի, Ա. Գրիգորևի աշխատություններում։ ՀԽՍՀ աշխարհագրական գիտության ձևավորման մեջ մեծ դեր է խաղացել ԵՊՀ-ն, որտեղ 1929-ին Հ. Հովհաննիսյանի, Հ. Կարապետյանի, Բ. Գալստյանի, Ս. Լիսիցյանի, Տ. Ջրբաշյանի նախաձեռնությամբ ստեղծվել է ընդհանուր աշխարհագրության ամբիոն, 1933-1934 ուսումնական տարում՝ աշխարհագրական երկրաբանական ֆակուլտետ։ 1935-ին կազմակերպվել է Հայկական աշխարհագրական ընկերությունը։ Հայրենական մեծ պատերազմին (1941-1945) նախորդող տարիներին հրատարակվել են առաջին դպրոց, դասագրքերը, բուհ, ձեռնարկներն ու քարտեզները (այդ թվում՝ Ս. Լիսիցյանի «ՀԽՍՀ ֆիզիկական աշխարհագրություն» (դեմոգրաֆիայով) աշխատությունը, 1940)։
Ճյուղային գիտությունների ձևավորում
Հայրենական մեծ պատերազմից հետո ՀԽՍՀ-ում ձևավորվել են ֆիզիկաաշխարհագրության ճյուղային գիտությունները՝ երկրաձևաբանությունը, կլիմայագիտությունը, ջրաբանությունը, հողերի աշխարհագրությունը և կենսաաշխարհագրությունը։ 1950-ական թվականներին ՀԽՍՀ ԳԱ տնտեսագիտության բաժնում (հետագայում՝ ինստիտուտ) սկսվել են հանրապետության բնական պայմանների և պաշարների հաշվառման աշխատանքներ, կիրառվել են ֆիզիկաաշխարհագրական հետազոտությունների համեմատ., գնահատական և քարտեզագրական մեթոդները, կազմակերպվել են արշավախմբային հետազոտություններ։ ԽՍՀՄ ԳԱ Աշխարհագրության ինստիտուտի հետ համատեղ ուսումնասիրվել են հանրապետության Երկրաձևաբանական և կլիմական պայմանները։
Երկրաձևաբանություն
Հայկական լեռնաշխարհի երկրաձևաբանությանը նվիրված առաջին ամփոփ ուսումնասիրությունը Ա. Ղուկասովի «Հայկական լեռնաշխարհի կառուցվածքի հիմնական գծերը» (ռուսական, 1901) աշխատությունն է։ Հետպատերազմյան շրջանում սկսել են ընդարձակվել երկրաձևաբանական աշխատանքները, մեծ ուշադրություն է հատկացվել ռելիեֆի կազմավորման ընթացքում նորագույն տեկտոնական շարժումների, երիտասարդ հրաբխային ռելիեֆի կազմավորման և զարգացման, ծագումնային տիպերի, հարթված մակերևույթների, հովտային ցանցի ձևավորման հիմնախնդիրներին, լեռնային ռելիեֆի ձևավորման ընթացքում ներծին և արտածին գործոնների դերի, չորրորդական սառցապատման նշանակության, ինչպես նաև հնէաաշխարհագրական հիմնախնդիրներին (Ս. Բալյան, Ա. Գաբրիելյան, Ն. Դումիտրաշկո, Պ. Հովհաննիսյան, Լ. Զոհրաբյան և ուրիշներ)։ Աշխատանքներ են կատարվել գետային հուների շարժի, սելավների, սողանքների, լանջային շարժընթացների, էրոզիայի, փլուզումների և այլ քայքայիչ շարժընթացների ուս ումնասիրության ուղղությամբ (Ի. Եղիազարով, Մ. Վելիկանով, Հ. Գաբրիելյան, Գ. Տեր-Ստեփանյան և ուրիշներ)։ Երկրաձևաբանական հետազոտության արդյունքներն ամփոփվել և հրատարակվել են «ՀՍՍՀ երկրաբանություն» բազմահատորյակի առաջին հատորում՝ «Գեոմորֆոլոգիա» (ռուսական, 1962)՝ 1:500000 մասշտաբի քարտեզով, Ս. Բալյանի «Հայկական բարձրավանդակի և հարակից շրջանների կառուցվածքային գեոմորֆոլոգիա» գրքում (ռուսական, 1969) և այլ մենագրություններում։ Հայկական լեռնաշխարհի կլիմայի ուսումնասիրությամբ զբաղվել են Ա. Վոյեյկովը և Ի. Ֆիգուրովսկին։ Վերջինս 1920-ին հրատարակել է «Հյուսիս-արևելյան Հայաստանի և հարևան շրջանների կլիմայական ակնարկ» (ռուսական) աշխատությունը։
Օդերևութաբանություն
Օդերևութաբանական դիտարկումների ամփոփման հիման վրա 1937-ին հրատարակվել է Ռ. Քրիստոստուրյանի «Հայկական ՍՍՀ կլիմայական նկարագրությունը» (ռուսական) գիրքը։ Պատրաստվել և հրատարակվել են զանազան ամփոփագրեր և տեղեկատուներ, այդ թվում՝ կլիմայի առանձին տարրերի ու երևույթների (օդի ջերմաստիճան, տեղումներ, ձնածածկույթ, քամի, ամպրոպներ, կարկուտ և այլն) ամփոփումները, արեգակնային ճառագայթման հաշվեկշիռը (Գ. Ալեքսանդրյան, Ա. Բաղդասարյան, Գ. Զուբյան, Ա. Մխիթարյան, Խ. Պողոսյան)։ Նկարագրվել է Հայաստանի կլիման՝ կլիմայական վերլուծության ժամանակակից մեթոդների (միջինների, համալիր և դինամիկ) համատեղ օգտագործմամբ (Ա. Բաղդասարյան, «Հայկական ԽՍՀ կլիման», ռուսական, 1958) և միջինների մեթոդով (Ա. Ներսեսյան, «Հայաստանի կլիման», 1964)։ Դրանց հիման վրա մշակվել են լեռնային երկրների կլիմայի տիպաբանական դասակարգման և հանրապետության կլիմայական շրջանացման սխեմաները, կատարվել կիրառական կլիմայագիտական, գյուղատնտեսական, առողջարանային, ռեկրեացիոն և այլն ) հետազոտություններ։
Ջրաբանություն
Ջրաբանական հետազոտությունները նախապատերազմյան շրջանում հիմնականում կապված էին ոռոգման համակարգերի ստեղծման և Սևանի հիմնախնդրի լուծման հետ (Վ. Դավիդով և Բ. Զայկով)։ Հետագայում հանրապետության ջրագրության և ջրային հաշվեկշռի մշակման աշխատանքներ են կատարվել Ջրային հիմնախնդիրների և հիդրոտեխնիկայի ինստիտուտում (Ա. Մխիթարյան, Վ. Վալեսյան, Ե. Սաֆարով, Մ. Տիմոֆեև)։ Հետազոտություններ են կատարվել հանրապետության ջրագրության՝ գետերի և լճերի ռեժիմի, ինչպես նաև ջրային հաշվեկշռի հաշվարկման ու հոսքի վերաբաշխման ուղղությամբ՝ պայմանավորված Սևանի հիմնախնդրի և ջրային պաշարների ռացիոնալ օգտագործման խնդրով։ Մշակվել են լեռնային լանդշաֆտների խոնավաշրջանառության հարցերը։ 1981-ին լույս է տեսել «Հայկական ԽՍՀ ջրագրություն» աշխատությունը (Գ. Ալեքսանդրյան, Վ. Ավետիսյան, Ա. Բաղդասարյան, Հ. Գաբրիելյան և ուրիշներ)։ ՀԽՍՀ ԳԱ հողագիտության բաժնում, հետագայում նաև Հողագիտության և ագրոքիմիայի ինստիտուտում կազմվել են հողածածկույթի քարտեզներ (Բ. Գալստյան, Խ. Միրիմանյան, Է. Հայրապետյան, Ռ. էդիլյան, Ա. Չիթչյան և ուրիշներ)։
Սանաթի Քավե (ֆուտբոլային ակումբ)
Սանատի Քավեհ Թեհրան ՖԱ, մասնագիտական ֆուտբոլային ակումբ է, որը հանդես է գալիս Թեհրանում։
Ֆիզիկական աշխարհագրությունը Հայաստանում
Կենսաաշխարհագրություն
Կենսաաշխարհագրական հետազոտություններ են կատարվել ՀԽՍՀ ԳԱ Բուսաբանության և Կենդանաբանության ինստիտուտներում և այլ հիմնարկներում։ Մշակվել են լեռնային երկրների կենսաաշխարհագրական շրջանացման սկզբունքները, սահմանվել է հանրապետության տարածքի երկրաբուսաբանական և կենդանաաշխարհագրական բնութագիրը, ստեղծվել են քարտեզներ։ 1958-ին ՀԽՍՀ ԳԱ Երկրաբանական գիտությունների ինստիտուտում կազմակերպված աշխարհագրության բաժինը ֆիզիկաաշխարհագրական ճյուղային ուսումնասիրություններին զուգահեռ սկսել է նաև տարածքի համալիր հետազոտություններ՝ հատկապես լեռնային համակարգերի լանդշաֆտային և ընդհանուր երկրագիտական հիմնախնդիրների ուղղությամբ։ Կատարվել են խոշոր մասշտաբի լանդշաֆտային հանույթներ, կազմվել քարտեզներ։ Լանդշաֆտային քարտեզներ է պարունակում «Հայկական ԽՍՀ ատլասը» (1961), որը հանրապետության առաջին ազգային համալիր ատլասն է։ Կուտակված հարուստ նյութի հիման վրա ստեղծվել է հանրապետության լեռն, լանդշաֆտների դասակարգման սխեմա, կատարելագործվել են ֆիզիկաաշխարհագրական շրջանացման սկզբունքները, և մշակվել հանրապետության տարածքի շրջանացման նոր սխեմաներ։ 1971-ին հրատարակվել է «Հայկական ԽՍՀ ֆիզիկական աշխարհագրություն» գիրքը՝ բնական շրջանների բնութագրերով (Ա. Ասլանյան, Ա. Բաղդասարյան, Լ. Ձոհրաբյան և ուրիշներ)։
Սանաթի Քավե (ֆուտբոլային ակումբ)
Ներկա կազմ
Կատեգորիա:Իրանական ֆուտբոլային ակումբներ
Ֆիզիկական աշխարհագրությունը Հայաստանում
Լանդշաֆտագիտություն
Ուսումնասիրվել են լանդշաֆտի երկրաֆիզիկան, երկրաքիմիան, ինչպես նաև էներգիայի և նյութերի տարածային տեղաշարժերի օրինաչափությունները, վերընթաց լանդշաֆտային գոտիների կառուցվածքը, պարզաբանվել և քարտեզագրվել է դրանց շարժը։ Հետազոտվել են միջավայրի հիմնախնդիրների լանդշաֆտային տարածաշրջանային առանձնահատկություններն ու այդ հիմքի վրա՝ լեռնային համակարգերի բնության պահպանության հիմնախնդիրները։ Հատուկ ուշադրություն է դարձվել լեռն, լանդշաֆտագիտության կիրառական (գյուղատնտեսական, բժշկական, հողբարելավման, ռեկրեացիոն և այլն) ասպեկտներին։ Լանդշաֆտագիտական հետազոտություններում օգտագործվել են օդատիեզական (աերոկոսմիկական), հեռազննման (դիստանցիոն) և այլ մեթոդների նյութերը (Ա. Բաղդասարյան, Գ. Գրիգորյան, Հ. Գաբրիելյան, Դ. Պողոսյան, Ա. Քոչարյան, Տ. Տրիֆոևովա և ուրիշներ)։ Երկրագիտության ուղղությամբ կատարված աշխատանքների արդյունքների հիման վրա կազմվել է «Սովետական Միություն» 22-հատորանոց հրատ-յան «Հայաստան» (1969) հատորը։
Քարտեզագրություն
Աշխատանքներ են կատարվել բնական տարրերի տարբեր մասշտաբների քարտեզների և ատլասների կազմման, հայ ժողովրդի աշխարհագրական ժառանգության ուսումնասիրման ուղղությամբ (Ա. Ասլանյան, Ս. Երեմյան, Հ. Ստեփանյան, Թ. Հակոբյան և ուրիշներ)։ Կազմվել է ՀԽՍՀ բնական պայմանների, ռեսուրսների և բնության պահպանության 1:500000 մասշտաբի համալիր ատլասը։ Անկախ պետականության 20 տարիների ընթացքում ֆիզիկական աշխարհագր. գիտությունը և կրթությունը զարգացել են հիմնականում միջազգային գիտակրթական բարեփոխումներին համահունչ։ Ջրաբանական հետազոտությունները հիմնականում կապված են Սևանա լճի ջրային պաշարների ռացիոնալ օգտագործման, լճի մակարդակի բարձրացման, լճի էկոլոգիական վիճակի բարելավման, ջրի ազգային ծրագրի մշակման, փոքր գետերի ջրաէներգետիկական պաշարների օգտագործման, ջրային փոքր էլեկտրակայանների և փոքր ջրամբարների կառուցման, ՀՀ գետերի ու լճերի ջրային տարբեր բնութագրիչների բազմակողմանի ուս ումնասիրությունների հետ։
Ջրային հաշվեկշիռներ
Աշխատանքներ են կատարվել ՀՀ տարբեր գետավազանների և առանձին տարածքների ջրային հաշվեկշռի կազմման, ջրային պաշարների գնահատման, գետերի հոսքի հաշվեկշռի ու կանխատեսման (Բ. Մնացականյան), ՀՀ գետերի նվազագույն հոսքի բազմակողմանի ուսումնասիրության, ամառ-աշնանային և ձմեռային սակավաջուր հոսքի ու դրանց բազմամյա միջին 30-օրյա, 10-օրյա և օրական նվազագույն հոսքի արժեքների ճշգրտման ու լրացման, ամառ-աշնանային և ձմեռային սակավաջուր հոսքի բնույթի ՀՀ տարածքի շրջանացման, դրանց հոսքի մոդուլի 1:600 000 մասշտաբի քարտեզների կազմման, մարդածին ճանապարհով խախտված գետերի նվազագույն հոսքի վերականգնման նոր մեթոդի մշակման, ջրային աղետների և ջրային պաշարների վրա կլիմայի գլոբալ փոփոխության (Թ. Վարդանյան), ՀՀ գետերի ջերմասառցային ռեժիմի մարդածին փոփոխությունների գնահատման (Ա. Գրիգորյան), ՀՀ տարածքի ջրային ու ջերմային հաշվեկշռի փոխադարձ կապերի, Սևանի ավազանում արհեստական անձրևների առաջացման, ՀՀ-ում մթնոլորտային տեղումների փոփոխության գնահատման (մինչև 2100-ը), առանձին գետային ավազաններում մթնոլորտային տեղումների քարտեզագրման, մթնոլորտային տեղումների և գետային հոսքի միջև եղած օրինաչափությունների ուսումնասիրության, Սևանա լճից ջրի գոլորշիացման ու գոլորշիացումը պայմանավորող գործոնների որոշման մեթոդների, խոշոր գետավազաններից գետային ամսական, սեզոնային և տարեկան հոսքերի կանխատեսման մեթոդիկայի մշակման, ՀՀ տարածքի ձնածածկույթի ձևավորման ու դրա մեջ ջրային պաշարների հաշվարկման, ԼՂՀ ջրային պաշարների ումնասիրության և այլ ուղղություններով։ Աշխատանքներ են կատարվում նաև «Ջրի ազգային ծրագրի» մշակման և ՀՀ տարբեր գետավազաններում փոքր ջրամբարների ու ջրէկների նախագծման և կառուցման ուղղությամբ (Բ. Մնացականյան, Թ. Վարդանյան, Բ. Ձաքարյան և ուրիշներ)։ 2003-ին Ծաղկաձորում կազմակերպվել է «Ջրային ռեսուրսների ռացիոնալ օգտագործումը և պահպանումը փոփոխվող շրջակա միջավայրում», 2007-ին Երևանում «Բնական աղետները և ջրի անվտանգությունը, ռիսկի գնահատումը, արագ արձագանքումը և շրջակա միջավայրի կառավարումը» թեմաներով միջազգային գիտաժողով- ներ (կազմակերպիչներ՝ Թ. Վարդանյան, Ք. Հակոբյան)։ Ջրաօդերևութաբան. ուսումնասիրությունների զարգացման կարևոր խթան էր 1996-ից ԵՊՀ աշխարհագրության ֆակուլտետում ջրաօդերևութաբանություն մասնագիտությամբ շրջանավարտների պատրաստումը։
Թեմատիկ գրականություն
Հանրապետությունում կլիմայագիտական կարևոր իրադարձություն էր «Կլիմայի փոփոխության հիմնահարցերը» ստվարածավալ ժողովածուների հրատարակությունը (գլխավոր խմբ.՝ Ա. Հ. Գաբրիելյան, 1-ին հատորը հրատարակվել է 1999-ին, 2-րդ-ը՝ 2003-ին), որոնք ամփոփում են ՀՀ-ում վերջին 2 տասնամյակում կատարված կլիմայի փոփոխության և նրա հետևանքների ուսումնասիրությունները։ Կատարվել են նաև ագրոօդերևութաբանական տարաբնույթ ուսումնասիրություններ (Ռ. Մկրտչյան, Վ. Մարգարյան, Ա. Գրիգորյան և ուրիշներ)։ Ստեղծվել և ստեղծվում են նոր ատլասներ, արժեքավոր քարտեզներ։ «Հայաստանի ազգային ատլասի» Ա հատորի (2007, պատասխանատու խմբ.՝ Լ. Վալեսյան) քարտեզների հեղինակներն են ֆիզիկաաշխարհագետներ Խ. Նազարյանը, Ռ. Մկրտչյանը, Դ. Պողոսյանը, Բ. Սնացականյանը, Վ. Բոյնագրյանը, Ա. Թորոսյանը, Ա. Խոյեցյաևը, Ռ. Գագինյանը և ուրիշներ։ «Երևանի ատլասի» և «Լեռնային Ղարաբաղի ատլասի» հրատարակման աշխատանքներին նույնպես մասնակցել են բազմաթիվ ֆիզիկաաշխարհագետներ։ Կատարվել են նաև չորային (արիդ) լեռնային երկրների լանդշաֆտների լերկացման (դենուդացիա), դասակարգման, կառավարման և պլանավորման հարցերի վերաբերյալ մի շարք աշխատանքներ։ Ուսումնասիրվել են ՀՀ հողային բնակլիմ. տարբեր գոտիներում էրոզիային և լերկացման շարժընթացները, լանդշաֆտների չորայնության աստիճանը, կատարվել են վերջիններիս ֆիզիկա- աշխարհագր. շրջանացում և քարտեզագրում։ 1990-ական թվականների 2-րդ կեսից իրականացվում են ՀՀ լանդշաֆտների բնական և մարդածին ազդեցությունների երկրաէկոլոգիական հիմնահարցերին, լանդշաֆտների անապատացման, կլիմայի փոփոխության և կենսա- բազմազանության խախտման հիմնախնդիրների համաշխարհային, տարածաշրջանային և տեղային հարցերի վերաբերյալ աշխատանքներ։ Այդ թեմաներով ՀՀ-ում կազմակերպվել են միջազգային գիտաժողովներ (կազմակերպիչներ՝ Հ. Գաբրիելյան, Խ. Նազարյան, Ա. Խոյեցյան, Կ. Դանիելյան, Ք. Հակոբյան)։ 2000-ական թվականներից գիտական հետազոտությունների շրջանակում ընդգրկվել են Հայկական լեռնաշխարհի և ՀՀ լանդշաֆտների դասակարգումն ու քարտեզագրումը, լանդշաֆտների պլանավորումն ու լանդշաֆտային էկոլոգիան, ինչպես նաև եղանակային առավել վտանգավոր երևույթների ազդեցության գնահատումը՝ ՀՀ լանդշաֆտների վատթարացման (դեգրադացիա) շարժընթացում (Հ. Գաբրիելյան, Խ. Նազարյան, Ա. Խոյեցյան, Կ. Դանիելյան, Վ. Պողոսյան, Հ. Սայադյան, Գ. Կարապետյան, Թ. Վարդանյան)։
Մենագրություններ
Հրատարակվել են բազմաթիվ մենագրություններ (Ռ. Մկրտչյան, Թ. Վարդանյան, Դ. Պողոսյան, Վ. Խալաթով, Հ. Բալյան, Ա. Խոյեցյան և ուրիշներ)։ Երկրաձևաբանական ուսումնասիրությունները վերաբերում են Հայկական լեռնաշխարհի ու ՀՀ ռելիեֆի տարբեր ձևերի բնածին և մարդածին փոփոխություններին, բնական արտակարգ երևույթների (սողանքներ, սելավներ և այլն) ուսումնասիրմանն ու քարտեզագրմանը, ռելիեֆի էկոլոգիական հիմնահարցերին (Ս. Բալյան, Հ. Գաբրիելյան, Վ. Բոյնագրյան, Խ. Նազարյան, Ռ. Գագինյան, Պ. Դավթյան, Վ. Մեթանջյան)։ Աշխատանքներ են կատարել Հայկական լեռնաշխարհի և ՀՀ բնության տարբեր բաղադրիչների քարտեզագրման և տեղագրական հանույթների կատարման, աշխարհատեղեկատվական համակարգերի ներդրման ուղղությամբ (Գ. Կարապետյան, Վ. Մեթանջյան, Հ. Բաբայան, Վ. Բոյնագրյան, Հ. Սայադյան և ուր)։ Կատարվել են նաև գեոէկոլոգիական բնույթի արժեքավոր աշխատանքներ (Խ. Նազարյան, Կ. Դանիելյան, Վ. Բոյնագրյան, Ռ. Մկրտչյան, Ա. Խոյեցյան, Թ. Վարդանյան), որոնցից կարևոր են Հասարակության կայուն զարգացման հայեցակարգի մշակման (Կ. Դանիելյան), ՀՀ բնության տարբեր բաղադրիչների վրա կլիմայի գլոբալ փոփոխությունների ազդեցության (Թ. Վարդանյան, Վ. Մարգարյան), բնօգտագործման էկոլոգացման (Կ. Դա- նիելյան, Ռ. Մկրտչյան, Ա. Գրիգորյան), սողանքային, սելավային երևույթների դեմ պայքարի միջոցառումների մշակման (Ս. Բալյան, հյ. Նազարյան, Վ. Բոյնագրյան, Պ. Դավթյան) ուղղությունները։ Բնության պահպանության, բնական պաշարների ռացիոնալ օգտագործման, խնայողության և պահպանության հարցերին նվիրված տարբեր լեզուներով արժեքավոր մենագրություններ է հրատարակել Կ. Դանիելյանը։ ՀՀ ֆիզիկաաշխարհագետները հեղինակել են բազմաթիվ բուհական և դպրոցական դասագրքեր։ ԵՊՀ-ում 1995-ից գործում է ֆիզիկական աշխարհագրության և երկրաէկոլոգիայի գծով գիտական աստիճաններ շնորհող մասնագիտական խորհուրդ։
Կատեգորիա:Ֆիզիկական աշխարհագրություն Կատեգորիա:Գիտությունը Հայաստանում
Վահրամ Կևորկով
Վահրամ Բորիսի Կևորկով, գրող, բեմադրիչ-ռեժիսոր, դերասան և լրագրող։
Կենսագրություն
Վահրամ Կևորկովը ծնվել է 1938 թվականին Պյատիգորսկ քաղաքում։ Ավարտել է Պյատիգորսկի պետական մանկավարժական ինստիտուտի բանասիրական ֆակուլտետը և Ա․ Լունաչարսկու անվան ԳԻՏԻՍ թատերական արվեստի համալսարանի ռեժիսուրայի ֆակուլտետը։
Աշխատել է հեռուստատեսությունում (բազում հեռուստահաղորդումների և հեռուստաֆիլմերի ռեժիսոր է, ինչպես նաև 1970-ական թվականներին վարել է «Բարի գիշեր, երեխաներ» հեռուստածրագիրը) և էստրադայում։ 2005 թվականին ՌԴ Գրողների միության Մոսկվայի բաժնում լույս է տեսել նրա «Ժամանակների միահյուսումը» գիրքը։ «Մեր փողոցը» գրական ամենամսյա ամսագրի մշտական հեղինակն է։ Հրատարակված ստեղծագործությունների շարքում են «Վիսոցկին, Վերտիցկին․․․ և երկար գիշերը» (պատմվածք), «Հեռուստացույցի էկրանին» (պատմվածք) և այլն։ 2008 թվականին գրող Յուրի Կուվալդինի «Կնիժնի սադ» հրատարակչությունում լույս տեսավ պատմվածքների, էսսեների և ավանդապատումների «Романы бахт» գիրքը։ 2009 թվականին Յուրի Կուվալդինը հրատարակեց Վահրամ Կևորկովի ավանդապատումների և պատմվածքների նոր գիրքը՝ «Կյանքի էլիքսիր»։
Արտաքին հղումներ
Կատեգորիա:Հուլիսի 1 ծնունդներ Կատեգորիա:1938 ծնունդներ Կատեգորիա:Պյատիգորսկ քաղաքում ծնվածներ Կատեգորիա:Հայ գրողներ Կատեգորիա:Հայ ռեժիսորներ Կատեգորիա:Հայ դերասաններ Կատեգորիա:Հայ լրագրողներ Կատեգորիա:Ռուսաստանի թատերական արվեստի ինստիտուտի շրջանավարտներ Կատեգորիա:Ռուս լրագրողներ Կատեգորիա:Հայ բեմադրիչներ
Ճալեթ
Ճալեթ (այժմ՝ Ջալութ Calut), գյուղ ներկայիս Ադրբեջանական Հանրապետության Վարդաշենի շրջանում։ Նախկինում խոշոր հայաբնակ գյուղ էր։ Երկրամասի ամենահայտնի ու հինավուրց գյուղերից մեկն է։ Գտնվում Է շրջկենտրոն Վարդաշենից 4 կմ արևմուտք ։
Պատմություն
Գյուղի վերաբերյալ բազմաթիվ մատենագրական ու վիմագրական տեղեկություններ են պահպանվել ։ Ճալեթը մեծ կորուստներ է կրել 1918 թվականին։ Իբրեւ գրչօջախ գյուղը հայտնի է սկսած 15-րդ դարից ։
Ճարտարապետություն
Ճալեթ գյուղը չափազանց հարուստ է պատմական հուշարձաններով։ Գյուղամիջում պահպանվում են երկու միջնադարյան եկեղեցիների մնացորդները ։ Առավել հայտնի է Ճալեթի Սուրբ Հակոբ վանքը։
Ճալեթի պատմաճարտարապետական հուշարձանների շարքում իրենց արժանի տեղն ունեն նաև բնակելի ամրակուռ բազմաթիվ քարաշեն տները։ Դրանց մի մասը կրում է կառուցման առթիվ փորագրված արձանագրություն (թվագրվածները՝ 19-րդ դարիվերջերից մինչև 20-րդ դարի սկզբները) ։
Բնակչություն
19-րդ դարի կեսերին ճալեթն ուներ 150 տուն հայ բնակչություն ։ 1978 թվականին Գյուղն ուներ 959 բնակիչ ։ 1988-ին բոլոր հայերը բռնագաղթվեցին (նրանց մի մասը վերաբնակվեց Նոյեմբերյանի շրջանում) ։
Ծանոթագրություններ
Կատեգորիա:Վարդաշենի շրջանի բնակավայրեր
Չան Մյոն
Չան Մյոն, հարավկորեացի քաղաքական գործիչ և դիվանագետ, Հարավային Կորեայի երկրորդ վարչապետը (1950-1952), յոթերորդ վարչապետը (1960-1961), չորրորդ փոխնախագահը (1956-1960)։
Կաթոլիկ է։ 1921 թվականին ընդունվել է Նյու Յորքի Մանհեթեն կաթոլիկ քոլեջը, ավարտել է 1925 թվականին։
1949-1951 թվականներին ԱՄՆ-ում եղել է դեսպան։
1960 թվականի մարտ ամսվա նախագահական ընտրությունների ժամանակ ընդդիմադիր Ժողովրդական կուսակցությունից եղել է փոխնախագահի թեկնածու։ Քանի որ նախագահն ընտրվեց անվիճելի հիմքերով, Լի Սին Մանի վարչակարգի ընդդիմությունը հույսը դրել էր փոխնախագահի ընտրության վրա։ Ընտրությունների պաշտոնական արդյունքներով փոխնախագահ ընտրվեց կառավարող Ազատամտական կուսակցության թեկնածուն՝ Լի Գի Բունը, ով հավաքել էր գրեթե 80% ձայն Չան Մյոնի 17,5%  ձայնի դեմ։ Դրա հետ մեկտեղ Չան Մյոնը  հայտարարել է, որ ընտրությունների արդյունքները կեղծվել են արտաքին գործերի նախարարի կողմից։ Այդ նույն օրը Մասանում սկսվեցին ընտրություների կեղծված արդյունքների դեմ ցույցեր, որոնք վերաճեցին Ապրիլյան հեղափոխության։
1960 թվականի օգոստոսին զբաղեցրել է վարչապետի պաշտոնը և զբաղեցրել է մինչև 1961 թվականի մայիսի 16-ի ռազմական հեղաշրջումը և Երկրորդ հանրապետության տապալումը։
Հղումներ
Կատեգորիա:Հարավային Կորեայի քաղաքական գործիչներ
Կամպոդենո
Կամպոդենո (Campodenno), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում ։
Բնակչությունը կազմում է 1465 մարդ (2008), բնակչության խտություն՝ 58 մարդ/կմ²։ Զբաղեցնում է 25 կմ² մակերես։ Փոստային ինդեքս՝ 38010։ Հեռախոսային կոդ՝ 0461։
Ժողովրդագրություն
Բնակչություն
Ծանոթագրություններ
Կատեգորիա:Իտալիայի բնակավայրեր
Տրոստյանեց (գյուղ, Ռախովի շրջան)
Տրոստյանեց (Тростянець), գյուղ Ուկրաինայի Անդրկարպատյան մարզի Ռախովի շրջանում։
2001 թվականի տվյալներով Տրոստյանեց գյուղում բնակվում էր 377 մարդ։ Բնակավայրը զբաղեցնում է 2,4 կմ² տարածք։ Բնակչության խտությունը կազմում էր 157 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Ռախովի շրջանի բնակավայրեր Կատեգորիա:Ուկրաինայի գյուղեր Կատեգորիա:1947 թվականին հիմնադրված բնակավայրեր
Աղգյոլ (Լեռնային Կիլիկիա)
Աղգյոլ, լիճ Լեռնային Կիլիկիայում, նշված է՝ տեղագրական քարտեզներում ։
Ծանոթագրություններ
Կատեգորիա:Կիլիկիա
Այան Դերե
Այան Դերե (նաև՝ Այան Սու, Аян-Дере, Аян-Дере, Ayan Dere, Аян Дере), սակավաջուր հեղեղատ Ղրիմի հարավարևելյան ափին, Ալուշտայի քաղաքային օկրուգի տարածքում (ըստ Ուկրաինայի վարչատարածքային բաժանման՝ Ալուշտայի քաղաքային խորհուրդ)։ Ջրահոսքի երկարությունը 5,0 կմ է, ջրահավաք ավազանի մակերեսը՝ 5,0 կմ² ։
Աշխարհագրություն
Հեղեղատի ակունքը գտնվում է Կարասան լեռան մոտ (Դեմերջիի հարավարևելյան լեռնաճյուղեր), անցնում է հարավային ուղղությամբ։ Թափվում է Սև ծովը Ալեքսանդրիայի ամառանոց բնասահմանի մոտ ։ Հեղեղատի ջրապահպանական գոտին սահմանված է 50 մետր ։
Անվանում
1836 թվականին հրատարակված Պյոտր Կոպենի Հարավային Ղրիմի ժողովածուի քարտեզի վրա ջրահոսքը նշված է պարզապես Այան սու, 1842 և 1865 թվականների քարտեզների վրա՝ նույնպես Այան սու՝ կիրճ պարզաբանմամբ ։ 1890 թվականի Ղրիմի քարտեզի վրա արդեն նշվում է Այան Դերե կիրճ , ըստ երևույթին, այդտեղից էլ անվանումը տեղափոխվել է ժամանակակից զբոսաշրջային քարտեզներ ։ Ժամանակակից պաշտոնական փաստաթղթերում նշվում է ողողատ առանց անվանման  ։
Լողափ
Ալուշտա առողջարանային քաղաքի արևելյան ծայրամասում գործում է «Էվրիկա» հանգստի գոտու բազմակիլոմետրանոց առափը։ Այստեղ է հասնում Այան-Դերե հեղեղատը։ Այստեղ են տեղակայվում ավտոմոբիլային զբոսաշրջիկների վրանային ավանները ։
Ծանոթագրություններ
Կատեգորիա:Սև ծովի ավազանի գետեր Կատեգորիա:Ալուշտայի գետեր Կատեգորիա:Գետեր այբբենական կարգով
Շևելևո (գյուղ, Դեմիդովսկի շրջան)
Շևելևո (Шевелево), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դեմիդովսկի շրջանի բնակավայրեր
Երկմետաղներ
Երկմետաղներ, տարասեռ մետաղների կամ համաձուլվածքների երկու շերտից կազմված մետաղանյութ (պողպատ և ալյումին, պողպատ և նիոբիում, ալյումին և տիտան, տիտան և մոլիբդեն և այլն)։
Կիրառություն
Օգտագործում են կոնստրուկցիաների ամրությունն ու կրակակայունությունը բարձրացնելու, զանգվածը փոքրացնելու (թանկարժեք և դեֆիցիտ մետաղները տնտեսելու) համար կամ որպես ուրույն հատկություններով նյութ։
Պատրաստման եղանակներ
Պատրաստում են հիմնականում երկու տարբեր մետաղների (կամ համաձուլվածքների) նախապատրաստուկների միաժամանակ գլոցմամբ (կամ մամլմամբ)։ Գալվանական եղանակի դեպքում ավելի թանկարժեք մետաղի շերտը քսում են էլևկտրալիտիկորեն։ Առավել կարծր (թանկ և դեֆիցիտ) համաձուլվածքները մակահալում են պողպատին էլեկտրատաքացումով (կտրող գործիքների և դրոշմոցների արտադրության դեպքում)։
Կատեգորիա:Մետաղներ
Monster Trucks (ֆիլմ)
«Monster Trucks» (Monster Trucks), ռեժիսոր Քրիս Ուեջի ամերիկյան ֆանտաստիկ կատակերգությունը ։ Ֆիլմի պրեմիերան Ֆրանսիայում կայացել է 2016 թվականի դեկտեմբերի 21-ին, Մեծ Բրիտանիայում՝ 2016 թվականի դեկտեմբերի 26-ին, ԱՄՆ-ում՝ 2017 թվականի հունվարի 13-ին, Ռուսաստանում՝ 2017 թվականի հունվարի 5-ին ։ Նկարահանումները տեղի են ունեցել Կանադայի Կամլուփս, Չիլլիվակ և Սուրեյ քաղաքներում։ 2016 թվականի սեպտեմբերին «Paramount Pictures» ընկերությունը հայտարարեց, որ պատրաստ է նախապես դուրս գրել 115 միլիոն դոլար ֆիլմի ձախողման պարագայում   ։
Սյուժե
Ավագ դասարանի աշակերտ Թրիփը հետաքրքրված է հին մեքենաների մասերով մոնսթր թրաքի պատրաստմամբ։ Մի անգամ նրա մեքենայի կապոտում թաքնվում է խորհրդավոր արարած՝ նրան հաղորդելով յուրահատուկ հատկանիշներ։ Թրիփը նրան անվանում է Կրիչ։
Կարծիքներ
Ֆիլմը կինոքննադատների կողմից հիմնականում ստացել է բացասական ակնարկներ     ։ «Rotten Tomatoes» կայքում ֆիլմը 81 արձագանքի հիման վրա ստացել է 32 % դրական գրախոսություն, իսկ «Metacritic» կայքում 23 քննադատական արձագանքի հիման վրա 100 միավորից ստացել է 41։
Արտաքին հղումներ
Կատեգորիա:2016 ֆիլմեր Կատեգորիա:Ֆանտաստիկ կատակերգություններ Կատեգորիա:Ամերիկյան ֆանտաստիկ ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:3D մուլտֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:Ամերիկյան էքշն կինոկատակերգություններ Կատեգորիա:Ամերիկյան պատանեկան կինոկատակերգություններ Կատեգորիա:2010-ականների գիտաֆանտաստիկ էքշն ֆիլմեր
Սալոնիկի հնագիտական թանգարան
Սալոնիկի հնագիտական թանգարանը և քաղաք Սալոնիկը պահպանում է Սալոնիկի և ամբողջ Մակեդոնիայի տարբեր ժամանակաշրջանների պատմության հնագիտական ցուցանմուշներ։
Պատմություն
Թանգարանի շենքի հատակագիծը տվել է հույն ճարտարապետ Պատռոքլուս Կառանտինոսը, որը կառուցել է 1962 թվականին։ 1980 թվականին ընդլայնել են թանգարանի շենքը, ցուցադրելով Հին Մակեդոնիայի Վերջինա քաղաքից մինչ 1977 թվականը հայտնաբերված հնագիտական ցուցանմուշները։ 2001-2004 թվականներին վերանորոգվել է թանգարանը և թանգարանի հնագիտական իրերը։
Ցուցանմուշներ
Թանգարանի կենտրոնական սենյակում ցուցադրված է արտեֆակտի և հին Հռոմեական ժամանակաշրջանի իրերը, մասնավորապես քանդակները և որոշ ճարտարապետական տարրեր։ 2 առանձին սենյակներ հատկացված է «Սալոնիկը Հռոմեական դարաշրջանում», «Սինդոսի հնացած դամբարանի մնացորդները» խորագիրը կրող ցուցանմուշներին։ Ինչպես նաև ցուցադրված է Վերջինայի հին թագավորական իրերը։ Առաջին հարկում ցուցադրված է արտեֆակտի հին մնացորդները նաև Հունաստանի պատմությունից մնացած իրերը։
Մի՛ անհանգստացիր, սիրելի՜ս
Ֆիլմի գլխավոր դերում 1950-ական թվականներին ապրող տնային տնտեսուհին է, որի դերը կատարում է Ֆլորենս Փյուն։ Գլխավոր դերերում հանդես են գալիս նաև Հարի Սթայլզը, Քրիս Փայնը, Ջեմմա Չանը, ՔիՔի Լեյնը, ինչպես նաև Ուայլդը։
Սյուժե
1950-ական թվականներին ապրող դժբախտ տնային տնտեսուհին իր համար տագնապալի ճշմարտություն է բացահայտում։
Զարգացում
2019 թվականի օգոստոսին հայտարարվել է, որ ընթանում է մրցութային պատերազմ 18 ստուդիաների միջև՝ Օլիվիա Ուայլդի կողմից նկարահանվող հաջորդ նախագիծը ձեռք բերելու համար։ Նույն ամսին New Line Cinema ընկերությունը հաղթել է այն ։ Ֆիլմի սցենարը հայտնվել է 2019 թվականի Սև ցուցակում (The Black List) ։
Քասթինգ
Ֆլորենս Փյուն, Շայա Լաբաֆը և Քրիս Փայնը միացել են ֆիլմի դերասանական կազմին 2020 թվականի ապրիլին, իսկ Դակոտա Ջոնսոնը՝ հաջորդ ամիս ։ 2020 թվականի սեպտեմբերին Հարի Սթայլզը միացել է դերասանական կազմին՝ փոխարինելով Լաբաֆին, որը լքել է նախագիծը պլանավորման վերաբերյալ տարաձայնությունների պատճառով ։ 2020 թվականի հոկտեմբերին Ջեմմա Չանը և ՔիՔի Լեյնը նույնպես միացել են կազմին․ Լեյնը փոխարինել է Ջոնսոնին, որը նույնպես դուրս է մնացել նախագծից պլանավորման հետ խնդիրների պատճառով ։ Նույն ամսիվ Սինդի Չենդլերը, Նիք Քրոլը, Դուգլաս Սմիթը, Քեյթ Բերլանթը և Ասիֆ Ալին միացել են ֆիլմի դերասանական կազմին ։
Նկարահանումներ
Նկարահանման շրջանը սկսել է 2020 թվականի հոկտեմբերի 20-ին ։
Արտաքին հղումներ
Կատեգորիա:Անգլերեն ֆիլմեր Կատեգորիա:Ամերիկյան թրիլեր ֆիլմեր Կատեգորիա:Warner Bros. ֆիլմեր Կատեգորիա:Նյու Լայն Սինեմայի ֆիլմեր Կատեգորիա:Ամերիկյան ֆիլմեր
(8043) Ֆուկուհարա
(8043) Ֆուկուհարա (Fukuhara), աստերոիդ աստերոիդների հիմնական գոտում։ Հայտնաբերվել է 1994 թվականի դեկտեմբերի 6-ին Տակաո Կոբայաշիի կողմից Օիզումիյում ։
Միջին հեռավորությունը Արեգակից կազմում է 2,333404 ա. մ., առավելագույնը մոտենում է 2,1065 ա. մ. հեռավորության վրա և հեռանում 2,5603 ա. մ. ։ Արեգակի շուրջ մեկ ամբողջական պտույտ է կատարում 1301,92 երկրային օրվա ընթացքում, իր ուղեծրով շարժվելով միջինում 0,276515 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,45° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Տակաո Կոբայաշիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ալունձոր
Ալունձոր, գետակ Ճորոխի ավազանում։ Ձախից միանալով Օդեկ գետակին՝ թափվում է Թորթում գետը ։
Ծանոթագրություններ
Կատեգորիա:Թուրքիայի գետեր Կատեգորիա:Թորթում գետի վտակներ
Ֆերուչչո Վալկարեջի
Ֆերուչչո Վալկարեջի (Ferruccio Valcareggi, ), իտալացի նախկին ֆուտբոլիստ և մարզիչ, ով հանդես է եկել մի շարք իտալական ակումբներում։ Իր մարզչական կարիերայի ընթացքում մարզել է այնպիսի ակումբներ, ինչպիսիք են իտալական Ֆիորենտինան, Միլանը և Ռոման, ինչպես նաև Իտալիայի ազգային հավաքականը, որի հետ Վալկարեջին 1968 թվականին դարձել է Եվրոպայի չեմպիոն, իսկ 1970 թվականի աշխարհի առաջնությունում գրավեց 2-րդ տեղը, եզրափակիչում զիջելով Բրազիլիայի հավաքականին։
Արտաքին հղումներ
Կատեգորիա:Իտալացի ֆուտբոլիստներ Կատեգորիա:Իտալացի ֆուտբոլային մարզիչներ Կատեգորիա:Միլանի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ֆիորենտինայի ֆուտբոլիստներ Կատեգորիա:Ռոմա ՖԱ մարզիչներ Կատեգորիա:Ֆուտբոլային մարզիչներ այբբենական կարգով
Տոմիսլավգրադ (համայնք)
Տոմիսլավգրադ համայնք (, Општина Томиславград), համայնք Բոսնիա և Հերցեգովինայում։ Վարչականորեն գտնվում է Բոսնիա և Հերցեգովինայի Դաշնությունում։ Համայնքի վարչական կենտրոնն է Տոմիսլավգրադ քաղաքը ։
Բնակչություն
1991 թվականի մարդահամարի տվյալների համաձայն՝ համայնքում բնակվում է 30 009 մարդ։
Արտաքին հղումներ
Կատեգորիա:Բոսնիա և Հերցեգովինայի վարչական բաժանում Կատեգորիա:Բոսնիա և Հերցեգովինայի Դաշնության համայնքներ
Պիշնենկի (գյուղ, Զենկովի շրջան)
Պիշնենկի (Пишненки), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Պիշնենկի գյուղում բնակվում էր 548 մարդ։ Բնակավայրը զբաղեցնում է 4254 կմ² տարածք։ Բնակչության խտությունը կազմում էր 128,82 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Զենկովի շրջանի բնակավայրեր Կատեգորիա:Ուկրաինայի գյուղեր
Օլխովատի
Օլխովատի (Вільховатий), գյուղ Ուկրաինայի Անդրկարպատյան մարզի Ռախովի շրջանում։
2001 թվականի տվյալներով Օլխովատի գյուղում բնակվում էր 1 112 մարդ։ Բնակավայրը զբաղեցնում է 0,79 կմ² տարածք։ Բնակչության խտությունը կազմում էր 1410 մարդ/կմ²։
Աղթուշ
Աղթուշ, լեռ Արցախի լեռնաշղթայում։ Համարվում է վերջինիս ամենաբարձր գագաթներից (բարձր. մոտ 2440 մ)։ Գտնվում է Մուժամբարի գագաթներից հյուսիս ։
Ծանոթագրություններ
Կատեգորիա:Արցախի լեռներ
Աղբյուրի դուռ
Աղբյուրի դուռ, վայր Մեծ Հայքի Տայք աշխարհում։ Հետագայի Խոտրջրի շրջանում։ Բնույթն ու աշխարհագրական դիրքը անորոշ է ։
Ծանոթագրություններ
Կատեգորիա:Վայրեր
Նոյեմբերի 1
Նոյեմբերի 1, տարվա 305-րդ (նահանջ տարիներին՝ 306-րդ) օրն է։
Կաստելնուովո
Կաստելնուովո (Castelnuovo), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում ։
Բնակչությունը կազմում է 667 մարդ (2008), բնակչության խտություն՝ 74 մարդ/կմ²։ Զբաղեցնում է 9 կմ² մակերես։ Փոստային ինդեքս՝ 38050։ Հեռախոսային կոդ՝ 0461։
Ծանոթագրություններ
Կատեգորիա:Իտալիայի բնակավայրեր
Հան Մյոնսուկ
Հան Մյոնսուկ, կորեացի քաղաքական գործիչ, Կորեայի Հանրապետության 37-րդ վարչապետը։ Նա համարվում է Կորեայի պատմության մեջ առաջին կին վարչապետը ։
Կենսագրություն
Հան Մյոնսուկը ծնվել է 1944 թվականի մարտի 24-ին Փհենյանում։ 1950 թվականին Կորեական պատերազմի ժամանակ ընտանիքքի հետ փախել է Հարավային Կորեա։ Իհվայի կանանց համալսարանում սովորել է ֆրանսերեն լեզու և գրականություն։
2000-2008 թվականներին Կորեայի Ազգային ժողովում Միացյալ նոր ժողովրդավարական կուսակցությունից եղել է պատգամավոր։
2001-2003 թվականներին եղել է գենդերային հավասարության հարցերի նախարար։
2006 թվականի ապրիլի 20-ին գլխավորել է կառավարությունը։ Վարչապետի պաշտոնից հրաժարական է տվել 2007 թվականի մարտի 7-ին և հայտնել է, որ իր թեկնածությունը քվեարկության է դնելու նախագահի պաշտոնում, սակայն թեկնածուի ներկուսակցական ընտրությունները նրա համար անհաջող ընթացան։
2008 թվականին առաջադրվել է խորհրդարանում, բայց չի ընտրվել։ Այնուամենայնիվ, 2012 թվականի հունվարին ընտրվել է Միացյալ Ժողովրդավարական կուսակցության գլխավոր ընդդիմադիր առաջնորդ, որտեղ հաղթել է ապրիլի խորհրդարանական ընտրություններում և դարձել խորհրդարանի պատգամավոր։ Սակայն ՄԺԿ-ին չհաջողվեց հաղթել կառավարող  «Սենուրի» կուսակցությանը, և Հան Մյոնսուկը 2012 թվականի ապրիլ ամսին հրաժարական տվեց կուսակցության առաջնորդի պաշտոնից։
Ծանոթագրություններ
Կատեգորիա:Կին վարչապետներ
Սան Խուան դե Տոռուելյա
Սան Խուան դե Տոռուելյա (San Juan de Torruella, Sant Joan de Vilatorrada ), մունիցիպալիտետ Իսպանիայում։ Մտնում է Կատալոնիա ինքնավար համայնքի մեջ՝ Բարսելոնա պրովինցիայում։ Գտնվում է Բաժես շրջանում։ Զբաղեցնում է 16,43 կմ² մակերես։ Բնակչությունը կազմում է 10 856 (2010 թվական)։
Արտաքին հղում
Կատեգորիա:Իսպանիայի բնակավայրեր
Սուրբ ծննդյան նվեր
Սուրբ Ծննդյան նվեր («Jingle all the Way»), Բրայան Լևանտի ամանորյա կինոկատակերգությունն է։ Հայտնի է նաև «Ողջունիր աղջիկ Պապին» անվանմամբ։ Ֆիլմի համաշխարհային շնորհանդեսը տեղի է ունեցել 1996 թվականի նոյեմբերի 16-ին։
Կարգախոս֊«Two Dads, One Toy, No Prisoners»
Սյուժե
Ֆիլմի գլխավոր հերոս Հովարդը շատ քիչ ժամանակ էր հատկացնում իր փոքրիկ որդուն։ Սակայն շուտով եկավ Ամանորը, որը հորը ստիպեց հիշել որդու մասին։ Նրա որդին շատ էր ուզում Տուրբոմեն սուպերհերոսի խաղալիքը։ Հայրը հիշեց դրա մասին, սակայն շատ ուշ էր, քանի որ այդ խաղալիքը շատ հայտնի էր և անհավատալի արագությամբ վաճառվեց, և համարյա խաղալիքի բոլոր նմուշները վերջացել էին։ Այժմ մեր հերոսին պետք է գտնել խաղալիքը, քանի որ տղան հորը չի ների, ցանկալի նվերը չստանալու համար․․․
Արտաքին հղումներ
Կատեգորիա:1996 ֆիլմեր Կատեգորիա:Ամերիկյան կինոկատակերգություններ Կատեգորիա:Անգլերեն ֆիլմեր Կատեգորիա:Սուրբծննդյան ֆիլմեր Կատեգորիա:Կալիֆոռնիայում նկարահանված ֆիլմեր Կատեգորիա:20th Century Fox ֆիլմեր Կատեգորիա:Ամերիկյան ֆիլմեր Կատեգորիա:1492 Pictures ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Ամերիկյան բադի մուվի կինոկատակերգություններ Կատեգորիա:Ամերիկյան ընտանեկան ֆիլմեր Կատեգորիա:Ամերիկյան էքշն կինոկատակերգություններ Կատեգորիա:Ամերիկյան մարտաֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Ամերիկյան արկածային ֆիլմեր
Շևելևո (գյուղ, Ելնինսկի շրջան)
Շևելևո (Шевелево), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ելնինսկի շրջանի բնակավայրեր
Ակնիկաձոր
Ակնիկաձոր, ձոր Հայկական լեռնաշխարհում, Չմշկածագի գավառակի Հաղթուկ գյուղում։ Ջրառատ ձոր է, գետակն ունի սահանքներ ։
Ծանոթագրություններ
Կատեգորիա:Ձորեր այբբենական կարգով Կատեգորիա:Թուրքիայի աշխարհագրություն Կատեգորիա:Հայկական լեռնաշխարհի ձորեր
Հույները Գերմանիայում
Հույները Գերմանիայում (Έλληνες στη Γερμανία, Griechen in Deutschland), Գերմանիայի Դաշնային Հանրապետության հունական համայնքը։
Ըստ 2014 թվականի տվյալների՝ Գերմանիայի տարածքում բնակվում են թվով 394 000 հույներ ։
Պատմություն
Գերմանիայի ժամանակակից տարածքը հույները բնակեցրել են դեռևս Հռոմեական կայսրության տարիներին։
Նշանակալից էր հույների առաջին ներգաղթը, որը սկսվեց 1700-ական թվականներին այն բանից հետո, երբ Օսմանյան կայսրությունը բացեց իր արտաքին սահմանները։ Գերմանիայի առաջին հունական համայնքը ստեղծվեց Լայպցիգում։
Հունաստանից դեպի Գերմանիայի տարածք արտագաղթի երկրորդ ալիքը սկսվել է Հունաստանի թագավորության անկախության հռչակումից հետո։ Սկզբնական շրջանում երկիրը կառավարվում էր դրածո թագավորների կողմից և 1832 թվականին Հունաստանի կառավարության ղեկն անցավ Բավարիայի արքայազն Օտտոյին։ Շատ հույներ, որպես տեղափոխվեցին գաղթեցին Բավարիա։
Գերմանիայի ներկայիս հույն բնակչությունը այստեղ հաստատվել է Երկրորդ համաշխարհային պատերազմի ավարտից հետո։ Բացի այդ, մի շարք հույն կոմունիստներ 1973 թվականին բնակեցրեցին Արևելյան Գերմանիայի տարածքը, որպես քաղաքական փախստականներ։
Մի շարք հույներ տեղափոխվել են Գերմանիայի Դաշնային Հանրապետություն Հունաստանի քաղաքացիական պատերազմի տարիներին։
Ծանոթագրություններ
Կատեգորիա:Հունական սփյուռք
Շտապ օգնություն (պատմվածք)
«Շտապ օգնություն» (Скорая помощь), Անտոն Պավլովիչ Չեխովի պատմվածքը՝ գրված 1887 թվականին։
Հրատարակություն
Միխայիլ Չեխովի խոսքով պատմությունը հիմնված է Բաբկինոյի կալվածքում գտնվելու ընթացքում գրողի տպավորությունների վրա ։ Վոսկրեսենսկա քաղաքից 1884 թվականի հունիսի 27-ին Նիկոլայ Լեյկինին ուղղված նամակում Չեխովը իր բժշկական պրակտիկայից նշում է մի դեպք, որի որոշ մանրամասներ շատ մոտ են պատմվածքում նկարագրվածներին ։
Սյուժե
Կրոնական տոնի ժամանակ դժբախտ պատահար է տեղի ունենում։ Մեկ այլ գյուղից մի ծերունի փորձում է գետն անցնել ծանծաղուտով, ընկնում է ջրապտույտի մեջ և սկսում գոռալ, նրան փրկում է տեղի բնակիչ Անիսիմը։ Ծերուկը (որին բոլորը «ջրահեղձ» էին անվանում) քիչ թե շատ կարգին էր թվում, նստում էր լողափում դատարկաբանություններ փնթփնթում և պարզապես շատ հարբած էր երևում։ Այնուամենայնիվ, նրա շրջապատի մարդիկ ընկալում են դա որպես նշան այն բանի, որ նրա «հոգին կիսով չափ դուրս է եկել» և ցանկանում էին վերակենդանացնել «ջրահեղձ մարդուն»՝ նրան օդ գցելով և կատարելով «արհեստական շնչառություն» (որը ոչ ոք, ակնհայտորեն չգիտեր ինչպես ճիշտ անել)։ Այս բոլոր արարողություններից հետո, ավելի շատ խոշտանգվածի նման, «ջրահեղձ մարդը» հայտարարվում էր մահացած։
Քննադատություն
Ինչպես նշում է Սերգեյ Սեմյոնովը, որը հուշերի գիրք է գրել Լև Տոլստոյի մասին, վերջինս, գնահատելով Չեխովին որպես կատակերգու, նրա հումորային պատմություններից մի քանիսը դժվար էր հասկանում՝ որպես օրինակ բերելով «Շտապ օգնությունը» ։
Ա. Բասարգինը, գրախոսելով «Ա. Պ. Չեխովի ստեղծագործությունների լիակատար ժողովածուի» առաջին հատորը, հիշատակելով «Շտապօգնությունը», նշում էր, որ պատմվածքում «նկարագրվում է մեր գյուղացու անօգնական վիճակը սանիտարահիգիենիկ տեսանկյունից...» :
Անխորտակելի ժայռ գործողություն
«Անխորտակելի ժայռ» գործողություն (מבצע צוק איתן, Mivtza Tsuk Eitan), 2014 թվականի հուլիսի 7-ի լույս 8-ի գիշերը Գազայի հատվածում իսրայելական ռազմական գործողության կոդային անվանումը։ Գործողության նպատակն է եղել Գազյում իշխող ծայրահեղական ահաբեկչական Համաս շարժման ռազմական ենթակառուցվածքի ոչնչացումը և Իսրայելի տարածքի հրթիռակոծման կանխումը ։
Ծանոթագրություններ
Կատեգորիա:Ռազմական գործողություններ Իսրայելի մասնակցությամբ Կատեգորիա:Հակաահաբեկչական գործողություններ Կատեգորիա:2014 Իսրայելում Կատեգորիա:2014 հուլիս Կատեգորիա:2014 հակամարտություններ Կատեգորիա:21-րդ դարի պատերազմներ Կատեգորիա:Իսրայելի պատերազմներ Կատեգորիա:Հակամարտություն Գազայի հատվածում Կատեգորիա:Իսրայելի պատմություն
(8044) Ցուչիյամա
(8044) Ցուչիյամա (Tsuchiyama), աստերոիդ աստերոիդների հիմնական գոտում։ Հայտնաբերվել է 1994 թվականի դեկտեմբերի 28-ին Տակաո Կոբայաշիի կողմից Օիզումիյում ։
Միջին հեռավորությունը Արեգակից կազմում է 2,398893 ա. մ., առավելագույնը մոտենում է 2,0852 ա. մ. հեռավորության վրա և հեռանում 2,7126 ա. մ. ։ Արեգակի շուրջ մեկ ամբողջական պտույտ է կատարում 1357,11 երկրային օրվա ընթացքում, իր ուղեծրով շարժվելով միջինում 0,26527 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,51° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Տակաո Կոբայաշիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կարինե Խուդաբաշյան
Կարինե Էմանուելի Խուդաբաշյան (Սարգսյան), հայ երաժշտագետ։ ՀՀ արվեստի վաստակավոր գործիչ (2013) ։
Կենսագրություն
Կարինե Խուդաբաշյանը ծնվել է 1929 թվականին, Թիֆլիսում։ 1947 թվականին ավարտել է Երևանի Չայկովսկու անվան երաժշտական դպրոցը, 1952 թվականին՝ Երևանի Կոմիտասի անվան պետական կոնսերվատորիայի տեսական-կոմպոզիտորական ֆակուլտետը (գիտական ղեկավար՝ պրոֆեսոր Գ. Տիգրանով)։ 1953 թվականին սովորել է Լենինգրադի Ռիմսկի-Կորսակովի պետական կոնսերվատորիայի, ապա ՀԽՍՀ ԳԱ Արվեստի ինստիտուտի ասպիրանտուրայում (գիտական ղեկավար՝ պրոֆեսոր Քրիստափոր Քուշնարյան)։
Գործունեություն
Կարինե Խուդաբաշյանը 1960 թվականից աշխատել է ՀՀ ԳԱԱ Արվեստի ինստիտուտում։ 1968 թվականից Հայաստանի կոմպոզիտորների և երաժշտագետների միության անդամ է։ 1975-1981 թվականներին եղել է միության երաժշտագիտական սեկցիայի նախագահը, 1979-1998 թվականներին՝ վարչության անդամ, 1980-1989 թվականներին՝ «Սովետական արվեստ» ամսագրի խմբագրական կոլեգիայի անդամ, ՅՈՒՆԵՍԿՈ-ի Ավանդական երաժշտության միջազգային խորհրդի անդամ ։
Կարինե Խուդաբաշյանի վաստակը շատ մեծ է՝ հայ դասական և ժամանակակից կոմպոզիտորների ստեղծագործությունների, տեսական երաժշտագիտության հիմնահարցերի ուսումնասիրության գործում։ Երաժշտագետն իր հեղինակավոր խոսքն է ասել ինչպես երաժշտության պատմության, այնպես էլ էթնոերաժշտագիտության և երաժշտական քննադատության ասպարեզում։ Նրա 3 մենագրություններն ու ավելի քան 60 գիտական հոդվածները տպագրվել են Հայաստանում, Մոսկվայում, Լենինգրադում, Տաշքենդում, շուրջ 5 տասնյակի են հասնում ժամանակակից երաժշտական կյանքին նվիրված նրա հրապարակախոսական հոդվածները։ Համատեղել է գիտնական-հետազոտողի և գիտության կազմակերպչի աշխատանքները։ Նրա կազմակերպած 30 էթնոգրաֆիկ գիտարշավների ընթացքում գրառվել են ժողովրդական և գործիքային նվագների 2000-ից ավելի նմուշներ, որոնց շնորհիվ Արվեստի ինստիտուտի Արամ Քոչարյանի անվան ձայնադարանի ֆոնդի նմուշների թիվը գերազանցել է 20000 միավորի սահմանը։ Դեռևս 1985-ին Արվեստի ինստիտուտում հիմնվեց «Հայ ավանդական երաժշտության» մատենաշարը. նախագծի հեղինակն ու գլխավոր խմբագիրն էր Կարինե Խուդաբաշյանը։ Մատենաշարի հրատարակման նախապատրաստման նպատակով Ժողովրդական երաժշտության բաժինը ձեռնամուխ է եղել ձայնադարանում պահպանվող ժողովրդական երաժշտության նմուշների քարտավորմանն ու անձնագրավորմանը։ Ինստիտուտի գիտական խորհրդի որոշմամբ, պետական պատվերի շրջանակներում, Կարինե Խուդաբաշյանի խմբագրությամբ հրատարակվել են մատենաշարի 12 հատորները։ 13-րդ հատորը Արվեստի ինստիտուտն ու մատենաշարի գիտաստեղծագործական կոլեկտիվը նվիրել է Կարինե Խուդաբաշյանի հիշատակին։